**רעידת האדמה והצונאמי בסולאווסי** התרחשו ב-28 בספטמבר 2018. תחילה אירעה רעידת אדמה רדודה שפגעה בחצי האי מינהאסה באי סולאווסי באינדונזיה, כאשר המוקד שלה ממוקם באזור דונגלה (אנ') ההררי, במחוז מרכז סולאווסי. רעידת האדמה אירעה במרחק 77 ק"מ מבירת המחוז פאלו (אנ'), והורגשה חזק במרחק רב עד סמרינדה (אנ') במזרח קלימנטן וגם בטאוואו במדינת סבה במלזיה, שתיהן באי בורנאו. האירוע הזה התרחש לאחר רצף של רעשים מקדימים (אנ'), שהגדולים בהם היו בעוצמה של 6.1 בסולם מגניטודה לפי מומנט, והתרחשו מוקדם יותר באותו יום.

בעקבות הרעש המרכזי, יצאה התרעת צונאמי בקרבת במצר מקאסאר, אך היא בוטלה כשעה לאחר מכן. עם זאת, צונאמי מקומי אחר כך פגע בפאלו, וסחף בדרכו בתים ומבנים בקו החוף. ההשפעות המשולבות של רעידת האדמה והצונאמי הובילו למותם של לפחות 2,045 אנשים ול-5,000 נעדרים ולפציעתם של 10,000 נוספים. בכך הפכה לרעידת האדמה הקטלנית ביותר באינדונזיה מאז רעידת האדמה בסומטרה (2009), כמו כן רעידת האדמה הקטלנית ביותר שהייתה בשנת 2018 הסוכנות האינדונזית למטאורולוגיה, קלימטולוגיה ולגיאופיזיקה (BMKG) אישרה כי הצונאמי נוצר כאשר על פי אומדן הגובה המרבי שלו 4 עד 6 מטרים, פגע ביישובים פאלו, דונגלה וממוג'ו לאורך המסלול שלו.

רעידת האדמה
-----------

לרעש המרכזי קדמו רצף של רעשים מקדימים, שהתחילו כשלוש שעות קודם לכן בעוצמה של 6.1, ולאחר מכן התרחשו נוספים, כולם ממוקמים באזור סמו מדרום למוקד הרעש.

הרעש הראשוני התרחש בשעה 15:00 זמן מקומי. רעידת האדמה פגעה בעומק רדוד של 10 ק"מ, בעוצמה של 5.9 עד 6.1. רעש חזק הורגש בדונגלה. לפחות אדם אחד נהרג על ידי מפולת ו-10 אחרים נפצעו. הרשויות אישרו כי עשרות מבנים ניזוקו או נהרסו ברעידת האדמה.

### הרעש המרכזי

הרעש המרכזי שדווח בתחילה בעוצמה של 7.7 ולאחר מכן תוקן ל-7.5. 
הרעש המרכזי התרחש בשעה 18:02, זמן מקומי, במהלך שעות העומס. רעידת האדמה הורגשה עד לסמרדינה בירת מזרח קלימנטן, ובכן הורגשה באזורים נוספים במזרח, בדרום ובצפון. באזורים רבים התרחשו הפסקות חשמל והתקשורת נפלה. דווח כי יותר מ-500 מגדלי תקשורת אלחוטית נפגעו על ידי רעידת האדמה.

רשויות אינדונזיה אישרו כי איש לא היה מסוגל ליצור קשר עם אף אדם מדונגלה, העיירה הקרובה ביותר למוקד הרעש. התקשורת חודשה לבסוף רק ב-30 בספטמבר.

צונאמי
------

התראות צונאמי פורסמו בפאלו ובדונגלה. האזהרות נשלחו באמצעות SMS, על ידי משרד המידע והתקשורת האינדונזי. נאמר שעל תושבי דונגלה לצפות לגלי צונאמי בגובה של 0.5–3 מטרים, בזמן שתושבי פאלו צריכים לצפות לגלי צונאמי בגובה של פחות מ-0.5 מטר. למרות זאת, בפועל הצונאמי הכה בגובה רב מהצפוי. תושבי פאלו דיווחו על גלים בגובה של יותר מ-2 מטרים, בעוד אחרים ציינו כי הגלים הצליחו להגיע לקומה השנייה.

פקידים אינדונזים רשמיים חישבו את זמן ההגעה המשוער של הצונאמי. החישוב הצביע על כך שהצונאמי יגיע לפאלו כ-20 דקות לאחר רעידת האדמה. בסביבות 17:27 זמן מקומי, מטאורולוגיים זיהו גלי צונאמי. אזהרת הצונאמי בוטלה ב 17:37. באותו הזמן, הצונאמי פגע בפאלו.
גורמים רשמיים אישרו כי הגלים שפגעו בפאלו הגיעו למעשה לגובה של 5 מטרים, כאשר חלקם הגיעו כמעט לגובה של 6 מטרים.

הצונאמי תפס גאולוגים בהפתעה, שכן הצונאמי היה צפוי להיות בגובה נמוך, בגובה מרבי של כ-2 מטרים. במהלך רעידת אדמה, תנועות הקרום היו במידה רבה אופקיות, כאשר רוב הצונאמים התרחשו ברעידות אדמה עם תנועה אנכית. הסבר אחד הוא, כי רעידת האדמה גרמה מתחת למים למפולות שגרמו לצונאמי.

נזק
---

בפאלו קרס מסגד וקרס חלק מרכזי של בית חולים. כן נפגע קניון עתיק, שבו נלכדו עשרות אנשים. מלון "רואה-רואה" בן שמונה קומות גם קרס, ורבים נלכדו בין ההריסות. רבים מבין אורחי המלון, השתתפו בפסטיבל מצנחי רחיפה. בזמן רעידת אדמה אוכלסו 76–80 מחדרי המלון.

נמל התעופה מוטיארה סא"ס אל-ג'ופריה (אנ') שמשרת את פאלו נאלץ להיסגר, בעקבות סדקים גדולים שנוצרו על המסלול, אשר אחד מהם היה באורך של 500 מטר. בכירים בנמל התעופה אישרו כי מערכת הניווט נפגעה, ומגדל הפיקוח של שדה התעופה התמוטט. בקר תנועה אווירית, שצפה בהמראת מטוס במהלך רעידת האדמה, נהרג. שדה התעופה נפתח מחדש לפעילות מוגבלת ב-29 בספטמבר 2018. מאות נוסעים נתקעו בשדה התעופה. גורמים רשמיים גם אישרו כי הפעילות הרגילה תתחדש ב-30 בספטמבר.

הרשויות אישרו כי רבים מהיישובים ומאזורי מגורים, ובהם יותר מאלף בתים, נהרסו על ידי רעידת האדמה והצונאמי. הצונאמי גם גרם נזק גדול לנמלים של פאלו.

גורמים רשמיים אישרו כי הגשר האיקוני של פאלו, אשר היה הגשר הקשתי הראשון באינדונזיה, נהרס על ידי רעידת האדמה ובעקבות הצונאמי. כבישים שחיברו את העיר עם מקאסאר ופוסו גם נפגעו קשות. היו גם דיווחים על מפולות הרים (אנ').

התקשורת לאזור הפגוע נפגעה קשות, ונשיא אינדונזיה, ג'וקו וידודו, בתחילה לא היה מסוגל ליצור קשר עם המושל המקומי. בתי החולים המקומיים נפגעו, ומנהלי בתי החולים בחרו לטפל בחולים מחוץ לבית החולים וביקשו סיוע בקבלת אוהלים, תרופות, בדים ואחיות. בית סוהר בפאלו נפגע ודווח כי יותר ממחצית מ-560 האסירים נמלטו ממנו בבהלה, כאשר חומות הכלא קרסו.
בעקבות רעידת האדמה, אסירים בבית סוהר בדונגלה החלו להתפרע והעלו אותו באש. הם דרשו להיפגש עם בני משפחותיהם. לפחות 100 אסירים הצליחו להימלט. הכלא סבל מנזק חמור לפי דיווחים.

התנזלות קרקע חמורה דווחה במחזו סיגי, דרומית לפאלו. מספר עדי ראייה סיפרו כי כמות הנוזלים, אשר שוחרר על ידי האדמה, היה כל כך רבה, עד שהיא סחפה מבנים ותשתיות. היו גם דיווחים כי כפר שלם נעלם.

מפולות בוץ
----------

מספר אזורים במרכז סולאווסי נפגעו על ידי כמויות גדולות של בוץ במפולות בוץ, שהתרחשו בעקבות רעידת אדמה והצונאמי. מפולות הבוץ התרחשו באזורים שנפגעו מרעידות האדמה והצונאמי וגרמו לאסון נוסף. קיים חשש שמפולות הבוץ גרמו ל־2,000 הרוגים, ובתים רבים נפגעו ונסחפו על ידי הבוץ.

נפגעים
------

רעש האדמה הראשוני בעוצמה של 6.1 התרחש בשעה 15:00 זמן מקומי. רעידת אדמה בעוצמה 7.5 התרחשה בערב בפאלו ובדונגלה, גרמה להרס של בתים, מרכז קניות, מסגד, מלון וגשר למכוניות.

### פאלו

בבוקר ה-30 בספטמבר, היו לפחות 832 הרוגים בעיר, כולל כמה שהיו על החוף לקראת פסטיבל. כמה מהם חולצו מאוחר יותר מהחוף והים. יותר מ-500 אנשים נפצעו. מאות אנשים הוגדרו כנעדרים.

התושבים המקומיים ציינו כי גופות רבות צפו והיו מוטלות בצד הרחוב. רבות נמצאו גם על קו החוף. סגן נשיא אינדונזיה יוסוף קאלה (אנ') הודיע כי מספר ההרוגים צפוי כנראה להיות גבוה מאלף. הוא הוסיף כי הוא ביסס את דבריו על ניסיון העבר במהלך רעידת האדמה והצונאמי באוקיינוס ההודי (2004).

ב-30 בספטמבר 2018, דיווחו פקידים מהסוכנות הלאומית לחיפוש והצלה על לפחות 100 אנשים שהיו לכודים בתוך קניון "טאטורה", הקניון הישן והגדול ביותר בפאלו. עוד 50–60 אנשים עדיין לכודים בתוך ההריסות של מלון "רואה-רואה" בן 8 קומות, ורבים מהם נשמעו זועקים לעזרה. פקידים רשמיים הודו כי מחסור בציוד כבד הקשו על מאמצי חיפוש והצלה מאמץ.

הרשויות באינדונזיה ציינו כי לפחות 200 ניצולים בפאלו יפונו במטוס לוקהיד C-130 הרקולס למקאסאר, חלקם להמשך טיפול רפואי. על פי גורמים רשמיים, כמעט 17,000 אנשי פאלו נעקרו מבתיהם בעקבות רעידת אדמה והצונאמי. ראש מערך הנתונים, מידע ויחסי ציבור במרכז המועצה הארצית לאסון וניהול באינדונזיה ציין כי כ-2.4 מיליון אנשים הושפעו על ידי רעידת אדמה וצונאמי.

### דונגלה

מ-28 ל-29 בספטמבר לא ניתן היה לאמוד את מספר הקורבנות בדונגלה בשל גישה מוגבלת לאזור ונפילת קווי התקשורת. היקף השפעת האסון על העיר עדיין לא ברור.

### סיגי

המועצה הארצית לאסון וניהול באינדונזיה הצהירה כי מחוז סיגי היה בין האזורים עם הכי הרבה נפגעים. דיווחים מסיגי מגלים כי "עשרות אנשים" נהרגו על ידי רעידת האדמה, אולם מספר ההרוגים המדויק טרם ידוע מאחר שהגישה לסיגי והתקשורת עדיין מוגבלות. היו גם דיווחים על "התנזלות מסיבית", אשר גרמה לסחף של בתים. גורמים רשמיים גם דיווחו כי מספר רעידות אדמה רצופות בעוצמה של 5.0 פגעו בסיגי וגרמו לעוד נזקים למבנים ולתשתיות.

ראו גם
------

* רעידת האדמה בסולאווסי (1968) (אנ')
* רשימה של רעידות אדמה בשנת 2018
* רשימה של רעידות אדמה באינדונזיה
* רעידת האדמה בסולאווסי (2021)

קישורים חיצוניים
----------------

ויקישיתוף מדיה וקבצים בנושא **רעידת האדמה והצונאמי בסולאווסי** בוויקישיתוף

הערות שוליים
------------

1. ↑  "Massive earthquake North of Palu, Sulawesi, Indonesia"
2. ↑  "Tsunami Warning Called Off After 7.5 Magnitude Earthquake Hits Indonesia"
3. ↑
4. ↑  Associated Press. "The Latest: Indonesia Mulls Making Quake Areas Mass Graves". *New York Times* (באנגלית). נבדק ב-2018-10-07.
5. ↑  "BMKG Pastikan Tsunami 1,5 Meter hingga 2 Meter Melanda Palu dan Donggala". *KOMPAS* (באינדונזית). 28 בספטמבר 2018. נבדק ב-28 בספטמבר 2018. `{{cite news}}`:  (עזרה)
6. ↑  "Map of epicentres of mainshock and foreshocks". USGS.
7. ↑  "Gempa di Donggala, 1 Orang Tewas, 10 Terluka dan Sejumlah Rumah Hancur". Kompas. נבדק ב-29 בספטמבר 2018. `{{cite web}}`:  (עזרה)
8. ↑  "BREAKING NEWS – Donggala Diguncang Gempa 7,7 SR, Getaran Terasa Hingga Samarinda dan Sangatta". Tribun News. נבדק ב-29 בספטמבר 2018. `{{cite web}}`:  (עזרה)
9. ↑  "Lebih dari 500 BTS di Palu dan Donggala Tak Berfungsi". Liputan6. נבדק ב-29 בספטמבר 2018. `{{cite web}}`:  (עזרה)
10. ↑  Media, Kompas Cyber (29 בספטמבר 2018). "BMKG Masih Hilang Kontak dengan Donggala Pasca-gempa, Tim Tak Berhasil Masuk - Kompas.com". *KOMPAS.com* (באנגלית). `{{cite web}}`:  (עזרה)
11. ↑  "Komunikasi Lumpuh di Donggala Usai Gempa, Menkominfo Kirim 30 Telepon Satelit". Liputan6. נבדק ב-29 בספטמבר 2018. `{{cite web}}`:  (עזרה)
12. ↑  "Usai Gempa di Donggala, Air Laut Naik hingga Lantai 2 Hotel Mercure". Detik. נבדק ב-29 בספטמבר 2018. `{{cite web}}`:  (עזרה)
13. ↑  "Gempabumi Tektonik M=7.7 Kabupaten Donggala, Sulawesi Tengah pada hari Jumat, 28 September 2018, Berpotensi Tsunami". BMKG. נבדק ב-30 בספטמבר 2018. `{{cite web}}`:  (עזרה)
14. ↑  "BNPB: Tinggi Tsunami Capai 5 Meter di Palu". Detik. נבדק ב-29 בספטמבר 2018. `{{cite web}}`:  (עזרה)
15. ↑  "Indonesia's Surprise Tsunami, Explained". National Geographic.
16. ↑  "VIRAL: Kubah Masjid di Sebelah Palu Grand Mall Ambruk Akibat Gempa". IDN Times. נבדק ב-29 בספטמבר 2018. `{{cite web}}`:  (עזרה)
17. ↑  "Gempa Bumi di Donggala, Mal Tatura Palu Dilaporkan Rubuh". Tribun News. נבדק ב-29 בספטמבר 2018. `{{cite web}}`:  (עזרה)
18. ↑  "3 Atlet Paralayang di Hotel Roa Roa Palu Saat Gempa, Tak Bisa Dikontak". Detik. נבדק ב-29 בספטמבר 2018. `{{cite web}}`:  (עזרה)
19. ↑  "Indonesia earthquake: At least 30 dead in Palu". BBC. נבדק ב-29 בספטמבר 2018. `{{cite web}}`:  (עזרה)
20. ↑  "Para Calon Penumpang Pilih Menginap di Bandara Palu". Detik. נבדק ב-30 בספטמבר 2018. `{{cite web}}`:  (עזרה)
21. ↑  "Jaringan Telekomunikasi dan ATC di Palu Terputus Akibat Gempa". Pikiran Rakyat. נבדק ב-29 בספטמבר 2018. `{{cite web}}`:  (עזרה)
22. ↑  "Sejumlah Pelabuhan Rusak Berat Akibat Gempa Bermagnitudo 7,4 di Palu". Kompas. נבדק ב-30 בספטמבר 2018. `{{cite web}}`:  (עזרה)
23. ↑  "Tsunami Landa Palu, Jembatan Ponulele, Jembatan Lengkung Pertama Indonesia Luluh Lantak". Tribun News. נבדק ב-30 בספטמבר 2018. `{{cite web}}`:  (עזרה)
24. ↑  "Jembatan Kuning Ikon Palu Hancur Akibat Gempa, Ini Kondisinya". Detik. נבדק ב-29 בספטמבר 2018. `{{cite web}}`:  (עזרה)
25. ↑  "Kemenhub: Akses Jalan Darat Menuju Palu Rusak Parah". *KOMPAS* (באינדונזית). 29 בספטמבר 2018. נבדק ב-29 בספטמבר 2018. `{{cite news}}`:  (עזרה)
26. ↑  "Cerita Jokowi Sulitnya Hubungi Gubernur Sulteng saat Gempa dan Tsunami". *VIVA* (באינדונזית). 29 בספטמבר 2018. נבדק ב-29 בספטמבר 2018. `{{cite news}}`:  (עזרה)
27. ↑  CNN, Nicole Chavez and Mochammad Andri,. "Indonesia tsunami and earthquake kill 384, leave hundreds injured". *CNN*. נבדק ב-29 בספטמבר 2018. `{{cite news}}`:  (עזרה)תחזוקה - ציטוט: extra punctuation (link)
28. ↑  "Tsunami death toll could rise into the thousands: Indonesian Vice President". *ABC News* (בAustralian English). 29 בספטמבר 2018. נבדק ב-29 בספטמבר 2018. `{{cite news}}`:  (עזרה)
29. ↑  "Bakar Rutan, Ratusan Napi Ingin Bertemu Keluarga Pasca Gempa di Donggala". Kompas. נבדק ב-30 בספטמבר 2018. `{{cite web}}`:  (עזרה)
30. ↑  "Muncul Lumpur Usai Gempa di Sigi Bikin Bangunan dan Pohon 'Jalan'". Detik. נבדק ב-30 בספטמבר 2018. `{{cite web}}`:  (עזרה)
31. ↑
32. ↑  "Gempa Donggala Tewaskan 1 Orang, 10 Lainnya Terluka". Liputan6. נבדק ב-29 בספטמבר 2018. `{{cite web}}`:  (עזרה)
33. ↑  "Indonesia earthquake: Huge surge in death toll". *BBC*. נבדק ב-30 בספטמבר 2018. `{{cite news}}`:  (עזרה)
34. ↑  "JK Prediksi Jumlah Korban Tsunami di Palu Bisa Capai Ribuan Jiwa". *tirto.id*. נבדק ב-30 בספטמבר 2018. `{{cite web}}`:  (עזרה)
35. ↑  "Ratusan Korban Gempa Bergelimpangan Di Palu Dan Donggala". RMOL Lampung. נבדק ב-30 בספטמבר 2018. `{{cite web}}`:  (עזרה)
36. ↑  "Kabasarnas: 50 Orang Terjebak di Hotel Roa Roa, Teriak Minta Tolong". Detik. נבדק ב-30 בספטמבר 2018. `{{cite web}}`:  (עזרה)
37. ↑  "Kabasarnas: Kami Butuh Alat Berat di Palu". Tribun News. נבדק ב-30 בספטמבר 2018. `{{cite web}}`:  (עזרה)
38. ↑  "Ratusan Korban Gempa Donggala dan Tsunami Palu Tiba di Makassar". Tribun News. נבדק ב-30 בספטמבר 2018. `{{cite web}}`:  (עזרה)
39. ↑  "Hampir 17.000 Orang Mengungsi akibat Gempa dan Tsunami di Palu". Kompas. נבדק ב-30 בספטמבר 2018. `{{cite web}}`:  (עזרה)
40. ↑  "Indonesia earthquake: Huge surge in death toll". *BBC*. נבדק ב-30 בספטמבר 2018. `{{cite news}}`:  (עזרה)
41. ↑  "Kabarsanas: Banyak Korban akibat Gempa di Sigi". Detik. נבדק ב-30 בספטמבר 2018. `{{cite web}}`:  (עזרה)